નવી દિલ્હી: વડા પ્રધાન નરેન્દ્ર મોદીએ આજે નોટબંધીનો વિરોધ કરી રહેલા લોકો સામે ફરી એક વાર નિશાન તાક્યું હતું. તેમણે જણાવ્યું હતું કે લોકો એવું કહી રહ્યા છે કે સરકારે નોટબંધીને લઈને પૂરતી તૈયારી કરી નથી, વાસ્તવમાં નોટબંધીનો વિરોધ કરતા લોકોને દુઃખ એ વાતનું છે કે સરકારે તેમને કોઈ તૈયારી કરવાની તક જ આપી નથી. આજે બંધારણદિન નિમિત્તે યોજાયેલા એક કાર્યક્રમમાં વડા પ્રધાન નરેન્દ્ર મોદીએ આવું જણાવ્યું હતું.